Kontuur paigaldatakse Eestis enamasti 0,9 – 1,3 m sügavusele. Mida vesisem pinnas, seda sügavamale võib paigaldada. Eestis loetakse külmumispiiriks 0,8 m sügavust. Seega tuleks kontuur paigaldada sellest piirist sügavamale. Samas liiga sügavale pole ka mõtet minna: torudel võib tekkida probleem talvisest töötsüklist taastumisega, kuna horisontaalselt paigaldatava kollektori taastumine toimub kevadel ülevalt poolt peale tuleva soojusenergiaga (päike paistab).  Kui torud paigaldatakse kahte kihti, üks kiht 2 m sügavusel ja teine 1 m sügavusel, siis ei teki taastumisega suuremaid probleeme, sest kollektoris voolav vedelik kannab sooja sügavamale edasi.